Георги Робев
Георги Борисов Робев е български хоров диригент, направил известен Националния филхармоничен хор „Светослав Обретенов“, професор, народен артист.

Биография

Произход и образование 
Георги Робев е роден на 14 ноември 1934 г. във Варна, България. Има сестра, която живее във Варна и е омъжена за адмирал Христо Контров. Произхожда от артистичен род. Баща му е бил музикант, майка му – балерина, двете му лели – Филисита и Сия Москови – артистки, последната е играла в Народния театър.

Професионална кариера 
Работил е в Турция, Израел и САЩ. Завършва хорово дирижиране в Българската държавна консерватория в класа на Георги Димитров през 1957 г. От 1957 до 1960 е диригент на хора при Ансамбъл за песни и танци на МВР. Член е на БКП от 1960 г. Между 1960 и 1965 г. е диригент на българската хорова капела „Светослав Обретенов“. Главен диригент на НФК от 1966 г. В периода 1979 – 1982 г. е завеждащ катедрата по хорово дирижиране. От 1979 г. е заместник-председател на Съюза на музикалните дейци в България, като от 1984 до 1990 г. е и негов председател. Член е на Централния съвет на българските професионални съюзи.

Политическа кариера 
От 1960 г. е член на БКП. Робев е председател на Комитета за култура (с ранг на министър) и заместник-председател на Националния съвет за образование, наука и култура в правителството на Георги Атанасов.

Семейство 
Има две деца – дъщеря Татяна, и син Георги.

Отличия 
 1977 г. – удостоен е със званието „Народен артист“

Бележки

Външни препратки 
 Радослав Диков, Георги Робев – роден за музиката, израснал с нея и останал в историята ѝ, БНР, Архивен фонд, 14 ноември 2018 г.

Български диригенти
Български министри
Членове на БКП
Възпитаници на Националната музикална академия
Народни артисти (България)
Родени във Варна
Починали в София